ኬንያዊያን ጠበቆች የባልደረባቸውና ሌሎች ሁለት ሰዎች ሞትን በተመለከተ የተቃውሞ ሰልፍ አካሄዱ
በመቶዎች የሚቆጠሩ የሕግ ባለሞያዎች ወይንጠጅ ሪቫን በማሰር ወደ ጠቅላይ ፍርድ ቤት እና ፖሊስ ኢንስፔክተር ጽ/ቤት ማምረታቸውን ታውቋል።ጠበቃዎቹ የሥራ ባልደረባቸው ዊሊ ኪማኒ ፣ ደንበኛቸው ጆስፓት መወንዳ እና ሹፌራቸው ጆሴፍ ሙሪሪ በሕገ-ወጥ መንገድ መገደሉን በመቃወም የተቃውሞ ሰልፉን ያካሄዱ ሲሆን የሞቱት ግለሰቦች አስክሬን ከናይሮቢ 70 ኪሜ ርቀት ላይ በሚገኝ ወንዝ ውስጥ ተጥሎ መገኘቱንም ታውቋል። ቻርለስ ካንጃማ በኬንያ ከፍተኛ ፍርድ ቤት ተከራካሪ ጠበቃና በኬንያ የማኅበረሰብ ሕግ ተቋም ሰብሳቢ ናቸው። “ተቃውሞውን ያካሄድነው ግንዛቤ ለመፍጠር ነው። የሕግ ባለሞያዎች ላይ ጥቃት መፈጸም እንደማይቻል ለመግለጽም ነው። ምክንያቱ የሕግ ባለሞያዎች ላይ ጥቃት ማድረስ በሕዝብና በሀገር ላይ ጥቃት የማድረስ ያህል ነው። ይህ ማለት ደግሞ ማንኛው ሰው በአስተማማኝ ሁኔታ ውስጥ አይደለም” ይላሉ።ሦስቱ ሰዎች ደብዛቸው የጠፋው ከሰኔ 23 ችሎት በኋላ ነበር። ከሳምንት በፊት ጠበቃ ዊሊ ኪማኒ የፖሊስ እጅ አለበት የተባለዉን የደንበኛቸው ሜወንዳ በትራፊክ ፖሊስ በስሕተት በጥይት እJune መቁሰሉን በመቃወም በክርክር ላይ ነበር። ነገር ግን ባልታወቀ ሁኔታ ከታክሲ ሾፌራቸው ጋር ተገድሎ በጆንያ ተጥሎ ተገኝቷል። የደምበኛው ሕይወትም አልፏል።በተደረገው አስክሬን ምርመራም ሟቾች ክፉኛ መደብደባቸው ታውቋል።ዝርዝሩን ከተያያዘው የድምፅ ፋይል ያድምጡ። 